《上谷川尹殿丞》
宋代·赵湘

琐闼题诗送赴官，郡斋潇洒谢公閒。
树边棋阁开秋锁，池上吟窗见昼山。
吏散独行红叶外，酒醒地望白云间。
郊原渐有新烟火，知是逋民鸟道还。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。